L'Orfeó Polifònic i el grup l'Instramonium actuen a Alaquàs
22/11/2004 14:54:00

# L'Orfeó Polifònic i el grup l'Instramonium actuen a Alaquàs

*   22/11/2004 14:54:00
*   [Imprimir](#)
*   Compartir
*    https://www.alaquas.org/documento.asp?id\_do=9472

[Compartir](https://www.addtoany.com/share#url=https%3A%2F%2Fwww.alaquas.org%2Fnoticia%2F9472%2F1&title=Ajuntament%20d%27Alaqu%C3%A0s.%20Prensa.L%27Orfe%C3%B3%20Polif%C3%B2nic%20i%20el%20grup%20l%27Instramonium%20actuen%20a%20Alaqu%C3%A0s)[Facebook](/#facebook)[Twitter](/#twitter)[Email](/#email)[WordPress](/#wordpress)[WhatsApp](/#whatsapp)[Telegram](/#telegram)[blogger\_post](/#blogger_post)  
  

var a2a\_config = a2a\_config || {};a2a\_config.linkurl = "https://www.alaquas.org/noticia/9472/1";a2a\_config.onclick = 1;a2a\_config.locale = "es"; [![img](https://www.alaquas.org/ficheros/documentos/2004/2/9472/9472_Form_4.jpg)](https://www.alaquas.org/ficheros/documentos/2004/2/9472/9472_Form_10.jpg "<a href='https://www.alaquas.org/ficheros/documentos/2004/2/9472/9472_Form_10.jpg' target=_blank><i class='fa fa-external-link' aria-hidden='true'></i>.L'Orfeó Polifònic i el grup l'Instramonium actuen a Alaquàs</a>")

*   Traducido automaticamente con [Apertium](http://www.apertium.org/): Actualmente no disponemos de la versión traducida de este documento, le presentamos una versión traducida automáticamente, si quiere ver los documentos en el idioma original haga click [aquí](\documento.asp?id_do=9472&idioma=1&autotraduce=0)

Aquests concerts s'emmarquen dins del Cicle de Concerts de Tardor

Aquest cap de setmana la cultura i la música han tornat a ser una de les grans protagonistes en Alaquàs. El Cicle de Concerts de Tardor ha oferit de nou dues cites musicals. La primera va tindre lloc el dissabte a les 20:30 hores al Castell d'Alaquàs i va estar protagonitzada pel grup convidat l'Instramonium, un grup format per dos oboés, fagot, violoncel i clavicèmbal o tiorba. Aquest grup està especialitzat en l'execució d'obres anteriors a 1800 amb instruments reproduïts d'originals d'època, així com l'ús de criteris interpretatius d'acord amb l'estètica del XVIII.

Aquesta formació es va iniciar el 1999 i compta amb una llarga experiència de concerts i festivals. L'any 2002 (amb el nom anterior La Folia XVIII) és seleccionat per la Fundació la Caixa com un dels sis grups joves de música antiga més interessant d'Europa (d'un total de 28 en aquesta edició), realitzant tres concerts al Fringe-2002 a Barcelona. En maig de 2003 actuà a l'Auditori Nacional de Catalunya (Barcelona) i en octubre del mateix any al Festival de Música Antigua de Andalucía organitzats per l'Obra Cultural de la Caja San Fernando.

D'altra banda, l'Orfeó Polifònic d'Alaquàs va actuar el diumenge al Castell d'Alaquàs, interpretant catorze peces musicals dirigides per C. Cayetano Taberner Andrés. Aquesta agrupació va nàixer com a agrupació musical en 1966. En 1967 es presenta oficialment com a conjunt coral i participa en el certamen d'agrupacions corals de Sagunt aconseguint el 3r premi. És a partir d'aquest moment quan inicia una sèrie de concerts per la província de València recollint grans èxits.

En 1968 i 1969 participa novament en el certamen d'agrupacions corals de Sagunt i aconsegueix el 2n premi en ambdós edicions. Participa, també, en el certamen d'havaneres de Torrevella i en el certamen Internacional de Tolosa, on aconsegueix, en aquest últim, una menció d'honor. Des d'aquest moment l'activitat del grup és de gran intensitat. Juntament amb l'Orquestra Municipal de València i amb la banda Unió Musical de Llíria recorre diferents poblacions de tota la província en diversos concerts.

Al principis de desembre de 1993 es presenta el programa d'Advent a la ciutat de Viena, fent dos concerts en la sala d'actes de l'Ajuntament i participant en la celebració d'Eucaristia en una de les més boniques esglésies de la capital austríaca. En gener de 1997, viatja a París on es presenta a la III Trobada Internacional a París fent un concert en el Gran Arc de la Defensa, un altre en una església parisenca i, conjuntament amb totes les corals participants com a cloenda del festival, en la seu de la UNESCO.

En l'actualitat, l'Orfeó Polifònic d'Alaquàs compta amb un palmarés de més de 300 obres que abraça des de la polifonia clàssica fins a la cançó popular passant per les havaneres, música sacra, etc.